**Насоки за дейността на читалището през 2019 година**

Дейността на Народно читалище „Зора-1945” през 2019 година ще бъде насочена към достойно следване на традициите и надграждане на постиженията на културната институция. Тя ще бъде осъществена в сътрудничество с Община Ямбол, професионалните културни институти, творческите групи, учебните заведения и териториалните структури на Министерството на труда и социалната политика в града.

**ОСНОВНИ ЗАДАЧИ:**

1. Приобщаване на младите хора към изкуството на четенето чрез творческо използване на силата на художествената литература.
2. Разширяване и жанрово обогатяване на формите на любителското художествено творчество.
3. Осъществяване на още по-атрактивни, разнообразни и качествени културни прояви, съобразени с духовните потребности на гражданите.
4. Разнообразяване на компютърните и интернет услугите в читалището.

/обучения/

1. Работа по проекти с неправителствените организации и учебните заведения.
2. Организиране на все повече културни прояви извън сградата на читалището, съобразно новите тенденции за развитие на културата.
3. Организационни.
4. **БИБЛИОТЕЧНА ДЕЙНОСТ**
   1. Библиотечно обслужване на гражданите и периодично попълване на библиотечния фонд на библиотеката и библиотечния клон към читалището с нова литература и годишен абонамент.
   2. Организиране на:

* срещи с изявени творци с принос към националната литература;
* литературни четения в детските градини и училищата по повод годишнини на автори от българската и световната литература;
* литературни игри с учениците от начален курс;
  1. Експониране на изложби и кътове с литература, посветени на годишнини на изявени творци.

1. **ЛЮБИТЕЛСКО ХУДОЖЕСТВЕНО ТВОРЧЕСТВО, ШКОЛИ И КЛУБНИ ФОРМИ**

**Екипът на читалището създава необходимите условия за активна творческа дейност на формациите:**

* 1. Театрална къща „Зора” – ръководител Даниела Райчевска;
  2. Ателие по рисуване – ръководител Цветан Казанджиев;

2.3. Школа по народно пеене „Зорица” – ръководител Нанка Колева;

2.4. Детски танцов състав „Ямболчета” – Надежда Колева;

2.5. Клуб „Летящата читалня” – ръководител Дарина Сивкова;

2.6. Клуб „Литературни игри” – ръководител Евдокия Янкова;

2.7. Клуб „Здраве” – ръководител Станка Стоянова;

2.8. Арт ателие – ръководител Мария Монева;

2.9. Вокална група „Пятница 13” – ръководител Елена Иванова;

2.10. Вокална група „Зорница” – ръководител Михаилчо Атанасов;

2.11. Групи за автентичен фолклор – коледари – ръководители Недялко Йорданов, Ангел Кирилов, Иван Марчев, Асен Кирилов и Петър Петков;????

2.12. Клуб за български народни танци „Ямболи” – ръководители Красимира Бошева и Диана Динева;

2.13. Школа по поп пеене – ръководител Веселина Колева.

1. **КУЛТУРНО-МАСОВА ДЕЙНОСТ**

Културно-масовата дейност на читалището е насочена към хората от всички възрасти. Планирано е организирането на фестивали, младежки форуми, концерти, тематични вечери, викторини, изложби, творчески срещи, кулинарни празници и изяви на самодейците от всички формации на читалището.

* 1. Фолклорен ученически фестивал „Родило се, преродило”;
  2. Ученически фестивал „Песните на Европа”;
  3. Творци на българската литература;
  4. Творческа среща от поредицата „Читалището и неговите приятели”;
  5. Изложба гоблени;
  6. Традиционен конкурс за ученици от начален курс „Литературни игри.net”;
  7. Царството на книгата;
  8. Младежки ораторски форум;
  9. Фестивал „Младият Ямбол твори”;
  10. Ден на грамотността;
  11. Кулинарен празник „Есенна ямболска трапеза”;
  12. Пресъздаване обичая Коледуване;
  13. Културни събития, посветени на местни и национални празници и на празнично-обредния календар на българина - честване на Трифон Зарезан, Бабинден, Баба Марта, Никулден, Коледа; почитане на Освобождението на България, Международния ден на жената, Ден на българската просвета и култура и на славянската писменост, Ден на Съединението, Ден на Независимостта на България; Ден на християнското семейство.
  14. Творчески срещи от поредицата „Жени творци”;
  15. Художествени изложби в арт салона на читалището;
  16. Отбелязване на годишнини на творци с принос в националната и световната култура.

1. **КОМПЮТЪРНО ОБУЧЕНИЕ И ИНТЕРНЕТ УСЛУГИ**
   1. Разширяване кръга от услуги за гражданите – попълване на документи, копиране, изготвяне на рекламни материали и обяви;
   2. Разнообразяване на дейността по инициативата „Рисувам приказка” с ученици от начален курс.

/обучения/

1. **РАБОТА ПО ПРОЕКТИ:**
   1. Разработване на нови (самостоятелно и в партньорство) проекти.
2. **СТОПАНСКА ДЕЙНОСТ:**
   1. Ремонт и поддръжка на сградата – със собствени средства и чрез участие в проекти.
3. **ОРГАНИЗАЦИОННИ ЗАДАЧИ:**
   1. Провеждане на заседания на читалищното настоятелство;
   2. Повишаване квалификацията на служителите на читалището, чрез участието им в различни форми на обучение;
   3. Поддържане сайта на читалището;
   4. Организиране на Общо събрание на читалището – 2019 г.

**Забележка:** Планът е отворен и са възможни промени по време на неговата реализация.

**Читалищно настоятелство**